b'\n_START_ARTICLE_\nFredrikstad Cup\n_START_PARAGRAPH_\nFredrikstad Cup er en skandinavisk h\xc3\xa5ndballturnering for barn, ungdom, og voksne, b\xc3\xa5de gutter og jenter som avholdes i Fredrikstad. Den har blitt avholdt \xc3\xa5rlig siden 1982._NEWLINE_Fredrikstad Cup arrangeres hvert \xc3\xa5r i Pinsen, og er Norges st\xc3\xb8rste h\xc3\xa5ndballcup. I 2012 deltok 520 lag, etter en historisk p\xc3\xa5meldingsrekord p\xc3\xa5 600 lag fra 150 klubber. Totalt ble det avholdt ca. 1600 kamper i l\xc3\xb8pet av 3 dager. 2013 slo denne rekorden, da var 783 lag p\xc3\xa5meldt._NEWLINE_\xc3\x98stsiden IL Fredrikstad er hovedarrang\xc3\xb8r, men arrangementet gjennomf\xc3\xb8res av 23 forskjellige organisasjoner i Fredrikstad._NEWLINE_Totalt bidrar 1100 frivillige rundt 13000 timer i l\xc3\xb8pet av \xc3\xa5ret.\n_START_SECTION_\nUnderholdning\n_START_PARAGRAPH_\nFredrikstad Cup har fokus p\xc3\xa5 det sosiale utenom h\xc3\xa5ndballbanen. Hvert \xc3\xa5r kommer kjente artister til Fredrikstad for \xc3\xa5 underholde 7000 deltagere, og noen av de som tidligere har underholdt er blant annet: Karpe Diem, Erik&Kriss, Cir.Cuz, Katastrofe, JokR, Robin&Bugge, Kesera, WigWam og MadCon.'